Giemsa tindaketa

Giemsa tindaketa hematologian usu erabiltzen den tindaketa da, odolaren elementuak, besteak beste, aztertzeko. Odol-frotisak (protozooak eta parasitoak antzemateko), ebaketa histologikoak eta beste lagin biologikoak dira tindaketa honekin tratatzen direnak.

Gustav Giemsa asmatu zuen bere izena daraman tindaketa, 1904an, Plasmodium falciparum, malariaren eragilea, odol-frotisetan ikertzen ari zenean  Fleischer, B Editorial: 100 years ago: Giemsa’s solution for staining of plasmodia Trop Med Int Health, 2004 Jul; 9 (7), pp: 755-756 

Giemsa tindaketa, besteak beste, oso erabilia da laborategietan honako mikrobio hauek edo egitura zelularrak ikusi ahal izateko:

Plasmodium falciparum (malariaren sortzailea)
zelulako kromosomak, mitosian 
Trypanosoma protozooa
Spirillum minus  Forbes, b:, Sahm, D., Weissfeld A.: Diagnóstico microbiológico Ed. Panamericana (2004), 521 orr. ISBN: 950-06-0796-4 
Rickettsia, zelula barneko bakterio parasitoa

Tindaketa honen bi koloratzaile nagusiak eosina (koloratzaile azidoa) eta metileno urdina (koloratzaile basikoa) dira. Hautsean saltzen da, eta laborategian egunero prestatu behar da, hautsa uretan disolbatuz (ordu gutxi batzuetan koloratzaileak bere ezaugarri kimikoak galtzen dituelako).

Odol-frotisak aztertzeko, koloratzaile bota aurretik lagina finkatu behar da, metanola erabiliz. Hau da prozedura osoa Rodriguez, F. (2017) Tinción de Giemsa Blog de laboratorio clínico y biomédico:

odol-frotisa prestatu, porta baten gainean
gehitu metanola, lagina finkatzeko, eta utzi 5 minutu
dekantatu, metanola kentzeko
Giemsa koloratzailea bota, eta 25 minutu utzi
urez garbitu
utzi airean lehortzen, eta gero behatu mikroskopioan

 Erreferentziak 

 Kanpo estekak 

Kategoria: Bakteriar tindaketak
Kategoria:Tindaketak